I lipidi i xe conposti biochìmeghi assè vari e difarenti, definidi in orìsene come tute le sostanse che le vien tolte fora da na sèlula faséndoghe passare traverso un solvente apolare. Par via del prinsìpio del , donca se trata de sostanse caraterizade da'l'èssare o , o sia i se smissia mejo in intrà luri che miga in aqua. A'l mejo i xe sostanse : un toco de la molècola la xe bona de interajire co quele polari come la molècola de aqua, el resto xe più stàbile se'l sta tacà a altre sostanse idrofòbiche. Mai parò i xe conpletamente boni de intrare in solussion col'aqua. A le prime descrision sistemàtiche, i lipidi i gera stai divisi in do categorie fondamentali. I grassi, de sòlito de orìsene anemale, i xe quii che a condision stàndar de tenperaura e pression i se conporta come sòlidi; i , invesse, i xe più de frecuente de proveniensa vegetale, e a le condision stàndar i xe lìquidi. Sta destinsion la xe oncora bona, ma manman se ga ciario la natura lipidìca de sostanse poco bone a èssere definie come grassi o oji, come siere e rase, ma anca lipidi de menbrana e vitamine liposolùbili. La caraterìstega fondamentale de chìmega orgànica che la definisse el conportamento idrofòbico de i lipidi la xe la bondansa, in ste molècole, de àtomi de carbonio ligai in intrà luri e co altri de idrògeno: no se gènera na bastante difarensa de carga parsiale in intrà sti àtomi par réndare la molècola polare, roba che la càpita co che se inserisse l'ossìgeno o altri àtomi in mezo intrà carbonio e idrògeno. Sta roba la poe verifegarse a n'estremo de la molècola de un lipide, mentre el resto de la so strutura la resta apolare. I lipidi, insieme a i àcidi nucleici, le proteine e i carboidrati, le sostanse biochìmeghe fondamentali de la strutura de un organismo vivente. Le so infinide varietà struturali ghe parmete de quèrzare na granda quantità de funsion, in base a le quai i xe classificai. No'l xe fàssile ingrumare in grupi sostanse assè variegade come i lipidi. In generale, se poe identifegare: . I primi a fare parte de sta categoria i xe i , che i parmete la formasion de la majoransa dei lipidi che i vansa, e i saria definìbili come àcidi carbossìlici co na longa caena de ligami direti in intrà carboni, al ponto che un toco de la molècola el deventa lipofìlico: da almanco 4 fin a 36. I ligami in intrà carboni i poe èssare sìngui , ma anca dopi . In te'l primo caso se parla de àcidi grassi , se ghe xe anca solo un ligame dopio se parla de : sti ùltimi i poe tore na configurasion co la caena de carboni che la resta in asse, o che'la piega. St'ultima configurasion la xe più frequente in natura, soratuto in piante e pessi: la presensa de àcidi grassi che i se conpata manco par sti piegamenti ghe sbassa la tenperadura de solidificassion, par cui i tessudi i xe più resistenti al fredo. La reasion de esterificasion dei àcidi grassi co un o tuti i tre grupi alcòlici de la molècola de glicerolo la porta a formare i glicèridi , dei quai i i xe i più inportanti. I àcidi grassi de na molècola de triglicèride de sòlito i no xe gualivi. I triglicèridi i rapresenta la fonte de energia più inportante par i organismi svilupai parché ste molècole le ga na granda quantità de àtomi de carbonio a nùmaro de ossidasion basso: inte i anemali i vien messi in magazin soratuto inte i cussì diti tessudi adiposi.